
DR 30.6.2011  

 

17 

Dato' Mahfuz bin Haji Omar [Pokok Sena]: Akan tetapi penghujahan itu sangat 
penting walaupun diulang kerana belum ada satu jawapan yang cukup jelas dan tegas. 
Kalau begitu bermakna bahawa kita tidak akan dapat mengambil pengajaran daripada apa 
yang berlaku. 

Tuan Yang di-Pertua: Kalau Yang Berhormat cakap begitu tidak betul, Yang 
Berhormat Menteri telah pun menjawab. Dia kata peraturan telah diikut, tetapi cuma Yang 
Berhormat yang tidak berapa senang. Dia sudah jawab. Kalau ada umpamanya kesilapan-
kesilapan, buat laporan-laporan yang tertentu kepada MACC, kepada polis dan 
sedemikiannya. Jangan ulang-ulang Yang Berhormat, tidak elok. 

Dato' Mahfuz bin Haji Omar [Pokok Sena]: Saya menyebut bahawa soal AP 55 
ini ada kaitan dengan penghujahan kita supaya kerajaan harus sedar bahawa bukan hanya 
dalam pindaan ini sahaja yang akan membangunkan industri pembinaan kita berada pada 
satu tahap yang cukup baik. Kalau kita tidak menyelesaikan masalah pengurusan 
pemberian projek dan sebagainya pada kaedah yang betul. Maknanya kita tidak boleh 
menggunakan sewenang-wenangnya maka kerajaan memberikan alasan-alasan untuk 
menghalalkan tindakan itu.  Padahal hakikat dan realitinya saya katakan bahawa seperti 
mana yang diakui oleh Yang Berhormat Menteri yang menjaga Parlimen sendiri pun dia 
mengakui dan bersetuju bahawa tidak sewajarnya berlaku sedemikian rupa.   

Jadi sekarang sudah contradict antara pihak Yang Berhormat Menteri yang 
menjaga Parlimen dengan pihak kementerian yang mengendalikan projek tersebut. Jadi 
oleh sebab itu bagi saya, saya berbalik kepada soal akta ini bahawa apa yang saya 
sebutkan tadi itu adalah sebagai contoh. Maknanya Parlimen sendiri, kemudian MRR2, 
Istana Negara dan sebagainya menunjukkan bagaimana pengurusan projek itu yang perlu 
diperbaiki. Pengurusan pemberian projek itu mesti diperbaiki, mesti ada ketelusan, mesti 
ada integriti yang tinggi. Kalau kita mempertingkatkan kualiti kontraktor kita, bahan binaan, 
tetapi kita boleh beri sewenang-wenangnya kepada siapa pun yang kita hendak beri, 
akhirnya tidak ke mana industri pembinaan kita ini. Industri pembinaan kita akan berada 
pada tahap yang seperti ini.  

Umpamanya seperti mana yang disebutkan oleh Yang Berhormat Ledang dan juga 
rakan-rakan kita tadi berkaitan dengan kontraktor Kelas ‘F’ umpamanya. Saya bersetujulah 
untuk kita bantu kontraktor Kelas ‘F’. Akan tetapi saya juga boleh bersetuju dengan Yang 
Berhormat Pasir Salak, takkanlah selama-lamanya bumiputera ini hendak duduk kepada 
Kelas ‘F’ tetapi hendak naik daripada Kelas ‘F’ kepada kelas yang tinggi itu mestilah 
mempunyai kualiti yang sangat baik. Akan tetapi dalam pengurusan pemberian projek ini, 
saya tidak jelas dasar kementerian sendiri umpamanya.  

Kalau dahulunya apabila kontrak-kontrak yang bernilai pada kadar yang agak 
besar, syaratnya kontrak tersebut Kelas ‘A’ mesti disubkan beberapa projek itu kepada 
Kelas ‘F’. Akan tetapi isunya ialah berlaku unsur yang tidak sihat di mana Yang Berhormat 
Menteri panggil kontraktor kelas ‘A’ yang dapat projek tersebut, “Ini kamu kena buat 
Akujanji”. Senarai kontraktor Kelas ‘F’ yang telah dipilih oleh Yang Berhormat Menteri 
ataupun oleh kementerian. Jadi, bagi saya bahawa ini seolah-olahnya satu pemaksaan 
untuk memilih kontraktor Kelas ‘F’ yang menjadi pilihan kementerian dan Yang Berhormat 
Menteri, bukan pilihan kontraktor Kelas ‘A’, main con, kontraktor utama yang mendapat 
projek tersebut.   

Jadi saya tidak tahu apakah dasar ini masih diguna pakai ataupun tidak. Akan 
tetapi inilah dahulu yang diguna pakai. Maknanya orang yang dapat, dia kena sain, 
tandatangan buat aku janji. Kalau lima yang disenaraikan, lima ini mesti diberikan. Tidak 
boleh beri kepada Kelas ‘F’ yang lain. Sama ada Kelas ‘F’ yang disenaraikan oleh 
kementerian dan Yang Berhormat Menteri itu mempunyai kualiti, genuine atau pun tidak, 
part time ataupun tidak, full time ataupun tidak, syarikat part time atau tidak, syarikat full 
time ataupun tidak, itu soal lain. Apa yang penting kena beri kepada lima buah syarikat itu, 
ataupun enam ataupun tujuh buah syarikat yang ditentukan oleh Yang Berhormat Menteri 
dan juga yang ditentukan oleh kementerian. Jadi ini yang saya katakan bahawa 
pengendalian pemberian projek yang tidak mendorong membantu kepada kita untuk 
meningkatkan industri pembinaan dalam negara kita ini.   



17. Dato' Mahfuz bin Haji Omar [Pokok Sena]: Akan tetapi penghujahan itu sangat penting walaupun diulang kerana belum ada satu jawapan yang cukup jelas dan tegas. Kalau begitu bermakna bahawa kita tidak akan dapat mengambil pengajaran daripada apa yang berlaku. Tuan Yang di-Pertua: Kalau Yang Berhormat cakap begitu tidak betul, Yang Berhormat Menteri telah pun menjawab. Dia kata peraturan telah diikut, tetapi cuma Yang Berhormat yang tidak berapa senang. Dia sudah jawab. Kalau ada umpamanya kesilapan- kesilapan, buat laporan-laporan yang tertentu kepada MACC, kepada polis dan sedemikiannya. Jangan ulang-ulang Yang Berhormat, tidak elok. Dato' Mahfuz bin Haji Omar [Pokok Sena]: Saya menyebut bahawa soal AP 55 ini ada kaitan dengan penghujahan kita supaya kerajaan harus sedar bahawa bukan hanya dalam pindaan ini sahaja yang akan membangunkan industri pembinaan kita berada pada satu tahap yang cukup baik. Kalau kita tidak menyelesaikan masalah pengurusan pemberian projek dan sebagainya pada kaedah yang betul. Maknanya kita tidak boleh menggunakan sewenang-wenangnya maka kerajaan memberikan alasan-alasan untuk menghalalkan tindakan itu. Padahal hakikat dan realitinya saya katakan bahawa seperti mana yang diakui oleh Yang Berhormat Menteri yang menjaga Parlimen sendiri pun dia mengakui dan bersetuju bahawa tidak sewajarnya berlaku sedemikian rupa. Jadi sekarang sudah contradict antara pihak Yang Berhormat Menteri yang menjaga Parlimen dengan pihak kementerian yang mengendalikan projek tersebut. Jadi oleh sebab itu bagi saya, saya berbalik kepada soal akta ini bahawa apa yang saya sebutkan tadi itu adalah sebagai contoh. Maknanya Parlimen sendiri, kemudian MRR2, Istana Negara dan sebagainya menunjukkan bagaimana pengurusan projek itu yang perlu diperbaiki. Pengurusan pemberian projek itu mesti diperbaiki, mesti ada ketelusan, mesti ada integriti yang tinggi. Kalau kita mempertingkatkan kualiti kontraktor kita, bahan binaan, tetapi kita boleh beri sewenang-wenangnya kepada siapa pun yang kita hendak beri, akhirnya tidak ke mana industri pembinaan kita ini. Industri pembinaan kita akan berada pada tahap yang seperti ini. Umpamanya seperti mana yang disebutkan oleh Yang Berhormat Ledang dan juga rakan-rakan kita tadi berkaitan dengan kontraktor Kelas 'F' umpamanya. Saya bersetujulah untuk kita bantu kontraktor Kelas 'F'. Akan tetapi saya juga boleh bersetuju dengan Yang Berhormat Pasir Salak, takkanlah selama-lamanya bumiputera ini hendak duduk kepada Kelas 'F' tetapi hendak naik daripada Kelas 'F' kepada kelas yang tinggi itu mestilah mempunyai kualiti yang sangat baik. Akan tetapi dalam pengurusan pemberian projek ini, saya tidak jelas dasar kementerian sendiri umpamanya. Kalau dahulunya apabila kontrak-kontrak yang bernilai pada kadar yang agak besar, syaratnya kontrak tersebut Kelas 'A' mesti disubkan beberapa projek itu kepada Kelas 'F'. Akan tetapi isunya ialah berlaku unsur yang tidak sihat di mana Yang Berhormat Menteri panggil kontraktor kelas 'A' yang dapat projek tersebut, "Ini kamu kena buat Akujanji". Senarai kontraktor Kelas 'F' yang telah dipilih oleh Yang Berhormat Menteri ataupun oleh kementerian. Jadi, bagi saya bahawa ini seolah-olahnya satu pemaksaan untuk memilih kontraktor Kelas 'F' yang menjadi pilihan kementerian dan Yang Berhormat Menteri, bukan pilihan kontraktor Kelas 'A', main con, kontraktor utama yang mendapat projek tersebut. Jadi saya tidak tahu apakah dasar ini masih diguna pakai ataupun tidak. Akan tetapi inilah dahulu yang diguna pakai. Maknanya orang yang dapat, dia kena sain, tandatangan buat aku janji. Kalau lima yang disenaraikan, lima ini mesti diberikan. Tidak boleh beri kepada Kelas 'F' yang lain. Sama ada Kelas 'F' yang disenaraikan oleh kementerian dan Yang Berhormat Menteri itu mempunyai kualiti, genuine atau pun tidak, part time ataupun tidak, full time ataupun tidak, syarikat part time atau tidak, syarikat full time ataupun tidak, itu soal lain. Apa yang penting kena beri kepada lima buah syarikat itu, ataupun enam ataupun tujuh buah syarikat yang ditentukan oleh Yang Berhormat Menteri dan juga yang ditentukan oleh kementerian. Jadi ini yang saya katakan bahawa pengendalian pemberian projek yang tidak mendorong membantu kepada kita untuk meningkatkan industri pembinaan dalam negara kita ini.